**Óravázlat**

**Témakör**: Mese és ismeretterjesztő szöveg olvasása, feldolgozása

**Tananyag**: Ló az ismeretterjesztő szövegben és mesében 2. osztály

**Célok, feladatok**:

* Szitakötő folyóirat megismerése
* Ismeretterjesztő szöveg fogalmának megismerése
* mese jellemzőinek megfigyelése
* hangos és néma értő olvasás gyakorlása

**Szükséges eszközök:**

Szitakötő folyóirat 2015/4 tél kiadványa, interaktív tábla, lexikon, vonalas füzet

|  |  |  |
| --- | --- | --- |
| Idő | Óra menete | Munkaforma, módszer, eszköz |
| 6 perc | **I. Előkészítés, motiváció**Gyí paci paripa című játék eljátszása, Kicsi kovács mit csinálsz? mondóka Szitakötő folyóirat átlapozása, illusztrációk megtekintése | Frontális osztálymunka, közös ének, mondóka motiválSzitakötő folyóirat 2015/4. tél példányai minden gyereknekvonalas füzetKötetlen ismerkedés a folyóirattal |
| 2 perc | **II. Célkitűzés**A mai olvasás órán a lóval kapcsolatosan egy mesét és egy ismeretterjesztő szöveget olvasunk el, 2 csoportban dolgozunk.  | Figyelem -koncentráció,felhívás |
| 12 perc | **III. Tananyag feldolgozása**A gyorsabban haladók T.Ágoston László: A szürke ló patkója című mesét olvassák el némán, keressék ki a szövegből az interaktív táblán található kérdésekre a választ!-Hol játszódik a mese?-Kik a szereplői?-Fogalmazd meg a történet lényegét rövid mondatokban!-Mi a probléma és mi a megoldása?-Keresd ki a szavak jelentését a lexikonból (dorong, kordé, nyaláb, abrak, szín) A lassabban olvasók némán felkészülnek Viktor András: Megpatkolt köröm című ismeretterjesztő szövegéből, két gyerek egy-egy hasábot kap olvasni. | Csoportmunka,egyéni munkanéma, szövegértő olvasás |
| 20 perc | **IV. Ellenőrzés, jelentésteremtés**A lassabban olvasó csoporttal előzetes felkészülés után hangos olvasás, a szövegre vonatkozó kérdésekre válaszadás. Szómagyarázatok.A gyorsabb olvasók ellenőrzése, felolvassák füzetükből a szómagyarázatokat, elmondják a mese jellemzőit. Bemutatják hangos olvasással a mesét. Mindkét csoport együtt olvas. | Csoportmunka,egyéni munka,kérdésekkel szövegfeldolgozás,kifejező olvasás,lexikon használatának gyakorlása |
| 2 perc | **V. Értékelés**A szövegértés és hangos olvasás értékelése, csoportok munkájának összegzése.  | Motiválás az értékeléssel,önértékelés fejlesztése ,frontális |
| 3 perc | **VI. Házi feladat kiadása, szervezési feladatok**Házi feladat a Szitakötő folyóiratból Németh István: Az ördög patkója című mesét elolvasni. Órai munka ellenőrzése végett füzetek beszedése.  | Kötelességtudat fejlesztése,gyakorlás,esztétikai nevelés az illusztrációk révén |